|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/380** |
|  |  **(protokols Nr.12; 49.p.)** |

**Par nekustamā īpašuma Daukstu pagastā ar nosaukumu “Jaunmelderi”**

**izsoles rezultātu apstiprināšanu**

Gulbenes novada pašvaldības dome 2024.gada 27.jūnijā pieņēma lēmumu Nr. GND/2024/310 “Par nekustamā īpašuma Daukstu pagastā ar nosaukumu “Jaunmelderi” atsavināšanu” (protokols Nr. 14; 9.p.), ar kuru nodot atsavināšanai Gulbenes novada pašvaldībai piederošo nekustamo īpašumu Daukstu pagastā ar nosaukumu “Jaunmelderi”, kadastra numurs 5048 002 0324, kas sastāv no zemes vienības ar platību 10,85 ha, atklātā mutiskā izsolē ar augšupejošu soli.

Gulbenes novada pašvaldības dome 2024.gada 28.novembrī pieņēma lēmumu Nr. GND/2024/717 “Par nekustamā īpašuma Daukstu pagastā ar nosaukumu “Jaunmelderi” pirmās izsoles rīkošanu, noteikumu un sākumcenas apstiprināšanu” (protokols Nr. 21; 31.p.), ar kuru nolēma rīkot Gulbenes novada pašvaldības nekustamā īpašuma Daukstu pagastā ar nosaukumu “Jaunmelderi”, kadastra numurs 5048 002 0324, kas sastāv no zemes vienības ar kadastra apzīmējumu 50480020286 un platību 10,85 ha, pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 32700 EUR (trīsdesmit divi tūkstoši septiņi simti *euro*). Uz 2025.gada 16.janvārī rīkoto izsoli (pirmā izsole) nepieteicās neviens pretendents.

Gulbenes novada pašvaldības dome 2025.gada 30.janvārī pieņēma lēmumu Nr. GND/2025/24 “Par nekustamā īpašuma Daukstu pagastā ar nosaukumu “Jaunmelderi”, otrās izsoles rīkošanu, noteikumu un sākumcenas apstiprināšanu” (protokols Nr. 3; 18.p.), ar kuru nolēma rīkot Gulbenes novada pašvaldības nekustamā īpašuma Daukstu pagastā ar nosaukumu “Jaunmelderi”, kadastra numurs 5048 002 0324, kas sastāv no zemes vienības ar kadastra apzīmējumu 50480020286 un platību 10,85 ha, otro izsoli, apstiprināt izsoles noteikumus un nosacīto cenu. Otrās izsoles apstiprinātā nosacītā cena (izsoles sākumcena) 29500 EUR (divdesmit deviņi tūkstoši pieci simti *euro*). Uz 2025.gada 13.martā rīkoto izsoli (trešā izsole) nepieteicās neviens pretendents.

Gulbenes novada pašvaldības dome 2025.gada 27.martā pieņēma lēmumu Nr. GND/2025/208 “Par nekustamā īpašuma Daukstu pagastā ar nosaukumu “Jaunmelderi”, trešās izsoles rīkošanu, noteikumu un sākumcenas apstiprināšanu” (protokols Nr. 8; 46.p.), ar kuru nolēma rīkot Gulbenes novada pašvaldības nekustamā īpašuma Daukstu pagastā ar nosaukumu “Jaunmelderi”, kadastra numurs 5048 002 0324, kas sastāv no zemes vienības ar kadastra apzīmējumu 50480020286 un platību 10,85 ha, trešo izsoli, apstiprināt izsoles noteikumus un nosacīto cenu. Trešās izsoles apstiprinātā nosacītā cena (izsoles sākumcena) 26200 EUR (divdesmit seši tūkstoši divi simti *euro*). Uz 2025.gada 15.maijā rīkoto izsoli (trešā izsole) nepieteicās neviens pretendents.

Saskaņā ar Publiskas personas mantas atsavināšanas likuma 32.panta trešo daļu pēc trešās nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt veikt atkārtotu novērtēšanu vai citu šajā likumā paredzēto atsavināšanas veidu, vai arī atcelt lēmumu par nodošanu atsavināšanai.

Īpašuma novērtēšanas un izsoļu komisija, izvērtējot situāciju, ierosināt veikt atkārtotu novērtēšanu.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā Gulbenes novada pašvaldības īpašuma novērtēšanas un izsoļu komisijas 2025.gada 15.maija sēdes lēmumu “Par nekustamā īpašuma Daukstu pagastā ar nosaukumu “Jaunmelderi” izsoles rezultāta apstiprināšanu” (protokols Nr. GND/2.7.2/25/12 (6.§)), pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 32.panta trešo daļu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT 2025.gada 15.maijā rīkoto Gulbenes novada pašvaldības nekustamā īpašuma Daukstu pagastā ar nosaukumu “Jaunmelderi”, kadastra numurs 5048 002 0324, kas sastāv no zemes vienības ar kadastra apzīmējumu 50480020286 un platību 10,85 ha, trešo izsoli par nesekmīgu.

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma atkārtotu novērtēšanu, izsoles sākumcenas noteikšanu un iesniegt to apstiprināšanai Gulbenes novada pašvaldības domes sēdē.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs A. Caunītis